 Dadka goobjoogayaasha ah ayaa waxa kale oo ay ka warameen sida uu shilku u dhacay iyo waxii ay arkayeen waxana ay yidhaaheen Waxa aan markaliya aragnay baabuurka Land cruser ah oo jidka is rogrogaya, kana baxay wadadii, siigo iyo ciid badan ayaa ku xigtay, markaliya ayaa waxa is qabsaday dab ka dhashay baatroolkii baabuurka oo daatay iyo isliskii birta iyo laamiga oo dab ka dhashay, holac xoogan ayaa is qabsaday, mana jirin cid gurmad la soo gaadhay oo aan ahayn dadka degaanka, kumaanaan guulaysan inaan damino, waxana halkaasi ku shuf belay baabuurkii oo uu ka baxay Taliye Janaral XUDHUUN. 